Joseph Mukasa Zuza

Mons. Joseph Mukasa Zuza (* 2. október 1955, Malembo, Malawi – † 15. január 2015, Mzimba, Malawi) bol malawijský katolícky duchovný a biskup diecézy Mzuzu.

 Život 
Narodil sa 2. októbra 1955 v Malembu. Študoval v Seminári Minor Svätého Patrika v Rumphi a potom v Seminári Major v Kachebere. Po štúdiách bol vysvätený na kňaza dňa 25. júla 1982. Slúžil v mnohých farnostiach.

Dňa 3. marca 1995 bol zvolený biskupom diecézy Mzuzu. Biskupské svätenie prijal 6. mája rovnakého roku z rúk arcibiskupa Giuseppa Leanza a spolusvätiteľmi boli Felix Eugenio Mkhori a Tarcisius Gervazio Ziyaye. V júni 2012 sa stal predsedom Biskupskej konferencie Malawi.

Zomrel 15. januára 2015 počas automobilovej nehody.

 Externé odkazy 
 Historical Dictionary of Malawi 
 GCatholic 
 Catholic-hierarchy 

 Zdroj 

Kategória:Malawijskí rímskokatolícki biskupi
Kategória:Obete cestných dopravných nehôd